**Darujte deťom 2 percentá z dane**

Darujte 2% z dane a prineste radosť a šport deťom na naše športoviská. Pretože šport pomáha.

**ÚDAJE POTREBNÉ NA POUKÁZANIE 2%**

IČO: 30848521

Obchodné meno: **TK Petržalka**

IČO/48412040

Obchodné meno: **Tenis – Bedminton klub Dunajská Lužná**

**Ako darovať 2%**

Postup na darovanie 2 % nie je zložitý. Mení sa podľa toho, či ste zamestnanec alebo si daňové priznanie robíte sám – či už ako fyzická osoba alebo ako právnická osoba.

**SOM ZAMESTNANEC**

1.Do 15. 2.  požiadajte zamestnávateľa o vykonanie ročného zúčtovania zaplatených preddavkov na daň.

2. Zamestnávateľ je povinný vystaviť pre účely poukázania 2% zaplatenej dane tlačivo [**Potvrdenie o zaplatení dane**](https://www.tspetrzalka.eu/download.php?art=10124&id=20083).

3. V tomto Potvrdení nájdete dátum zaplatenia dane a vypočítate si nasledovné:

* 2% z vašej zaplatenej dane - to je suma, ktorú nám môžete poukázať. Táto suma však musí byť minimálne 3 €.
* 3% z vašej zaplatenej dane, ak ste v roku  odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste dobrovoľnícky pracovali. Nezabudnite v novom tlačive zaškrtnúť políčko, že spĺňate podmienky na darovanie 3%.

4.**Vaše osobné údaje vpíšte spolu so sumou 2%/ 3% z daní** do[**Vyhlásenia**](https://www.tspetrzalka.eu/download.php?art=10124&id=20084) (ľudovo povedané tlačivo na poukázanie 2%/3%).

5. Vo Vyhlásení máte možnosť zaškrtnúť políčko súhlasu s poskytnutím Vašich údajov (meno a adresa) nášmu združeniu. Ak sa rozhodnete políčko zaškrtnúť, budeme o vás vedieť, čo je pre nás naozaj dôležité. Sumu, ktorú ste nám poukázali, nikdy neuvidíme.

6.**Obe tieto tlačivá, teda Vyhlásenie spolu s Potvrdením, doručte do 30. 4. na váš daňový úrad (podľa vášho bydliska).**

7.**Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti.**

**SOM PODNIKATEĽ ALEBO FIRMA**

* **Daňové priznanie si robím sám**

1. V rámci robenia si daňového priznania za rok  si v rámci strany č. 11 daňového formuláru (FO typ A alebo FO typ B) vypočítajte:

* 2% z Vašej zaplatenej dane – to je maximálna suma, ktorú môžete v prospech prijímateľa poukázať, ak ste v roku  neboli dobrovoľníkom alebo dobrovoľnícky odpracovali menej ako 40 hodín. Táto suma však musí byť minimálne 3 €.
* 3% z Vašej zaplatenej dane, ak ste v roku odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2020 dobrovoľnícky pracovali.

1. Na tejto strane daňového priznania máte rovnako **možnosť zaškrtnúť políčko súhlasu s poskytnutím vašich údajov** (meno a adresa) nášmu združeniu. Ak sa rozhodnete políčko zaškrtnúť, budeme o vás vedieť, čo je pre nás naozaj dôležité. Sumu, ktorú ste nám poukázali, nikdy neuvidíme.
2. **Termín pre podanie daňového priznania a zaplatenie dane z príjmu za uplynulý rok je 31. marec .** Väčšina klientov, podnikateľské subjekty, sú povinné s finančnou správou komunikovať elektronicky, pre ostatných je možné podať daňové priznanie na adresu daňového úradu v mieste Vášho bydliska.
3. **Ak ste poukázali 3% z dane, povinnou prílohou k Daňovému priznaniu je aj Potvrdenie o odpracovaní minimálne 40 hodín dobrovoľníckej činnosti.**
4. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech nášho združenia.

**Tlačivá na stiahnutie:** [**daňové priznanie k dani z príjmov FO A**](https://www.tspetrzalka.eu/download.php?art=10124&id=20085)**,** [**potvrdenie o podaní daňového priznania k dani z príjmov FO A**](https://www.tspetrzalka.eu/download.php?art=10124&id=20086)**,** [**daňové priznanie k dani z príjmov FO B**](https://www.tspetrzalka.eu/download.php?art=10124&id=20087)**,** [**potvrdenie o podaní daňového priznania k dani z príjmov FO B**](https://www.tspetrzalka.eu/download.php?art=10124&id=20088) **(www.financnasprava.sk)**

**SOM PRÁVNICKÁ OSOBA**

Právnické osoby môžu poukázať 1,0% (2%) z dane aj viacerým prijímateľom, minimálna výška v prospech jedného prijímateľa je 8,00 €.

1. Na začiatok si vypočítajte si vypočítajte vaše 1,0% (2%) z dane z príjmov – to je maximálna suma, ktorú nám môžete poukázať. Výška poukázanej sumy musí byť minimálne 8,00 €.

2. vznikajúce rozdiely vo výške poukázaného % z dane:

a) Ak právnická osoba (firma) v roku až do termínu na podanie daňového priznania a zaplatenie dane v roku (zvyčajne do 31. 3. ) **NEDAROVALA** financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,0% z dane - vyznačí v daňovom priznaní.   
b) Ak právnická osoba (firma) v roku až do termínu na podanie daňového priznania a zaplatenie dane v roku  (zvyčajne do 31. 3. )**DAROVALA** financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane - označí v daňovom priznaní, že poukazuje 2% z dane (tak ako po minulé roky).

 3. V sekcii pre asignáciu 2% v daňovom priznaní pre právnické osoby potrebujete uviesť naše údaje.

4. Rovnako môžete na tomto mieste  zaškrtnúť políčko**súhlasu s poskytnutím Vašich údajov** (názov spoločnosti, právna forma a sídlo) nášmu združeniu. Ak sa rozhodnete políčko zaškrtnúť, budeme o vás vedieť, čo je pre nás naozaj dôležité. Sumu, ktorú ste nám poukázali, nikdy neuvidíme.

5. Riadne vyplnené daňové priznanie odošlite prostredníctvom **elektronického systému** do Vášho dátumu podania daňového priznania, resp. odoslaním na Daňový úrad.  Podľa aktuálnych nariadení Finančnej správy je termín podania daňového priznania a zaplatenie dane z príjmu za uplynulý rok **31. marec .**

Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumy, ktoré ste poukázali v prospech nášho združenia.

**Tlačivá na stiahnutie:** [**daňové priznanie k dani z príjmov PO**](https://www.tspetrzalka.eu/download.php?art=10124&id=20089) **(www.financnasprava.sk)**

Príspevok vo forme 2% z dane z príjmov fyzických a právnických osôb nie je Váš príspevok navyše. Práve naopak, v prípade neuplatnenia si svojho práva, tieto prostriedky odvedie daňový úrad do štátneho rozpočtu.

Budeme radi, ak sa rozhodnete podporiť svojimi 2% náš klub a športujúce deti.

Ďakujeme, že Vám to nie je ľahostajné a priložíte svojimi 2% ruku športujúcej mládeži a deťom.

My Vaše 2% z dane premeníme na detský smiech pri športovaní a zdravú mládež. Vďaka Vašej podpore budeme môcť zabezpečiť lepší športový program pre všetkých.

Máte otázky? Kontaktujte nás... email: [info@tspetrzalka.eu](mailto:info@tspetrzalka.eu), T: 0911355812

Peter Kratochvíla, starostlivosť o individuálnych darcov

Email: [info@tspetrzalka.eu](mailto:info@tspetrzalka.eu)

T: 0948131311



